ming030890/wiki-yue-high-quality huggingface dataset:
奧古斯丁

奧古斯丁（英文：Aurelius Augustine；拉丁文：Aurelius Augustinus，天主教譯聖奧斯定，354年11月13號—430年8月28號）係羅馬帝國末期北非柏柏爾人，早期西方基督教嘅神學家、哲學家，因為做過北非城市希波（Hippo Regius，即係依家阿爾及利亞安納巴）嘅主教，所以又叫希波嘅奧古斯丁（英文：Augustine of Hippo；拉丁文：Augustinus Hipponensis）。
根據佢嘅同時代人斯特里登的耶羅姆，奧古斯丁「重新建立了古老的信仰」。 喺佢年輕嗰陣，奧古斯丁受到摩尼教嘅吸引，之後又對希臘哲學同新柏拉圖主義產生興趣。佢喺386年皈依基督教同受洗之後，開始發展自己對哲學同神學嘅理解，融合咗多種方法同觀點。 奧古斯丁相信基督嘅恩典對人類自由係不可或缺，佢幫助制定咗原罪嘅教義，並對正義戰爭理論嘅發展有重大貢獻。當西羅馬帝國開始解體時，奧古斯丁想像教會係一個屬靈嘅天主之城，同物質嘅地上城市係有區別嘅。 教會中堅持三位一體概念嘅部分，根據尼西亞公會同君士坦丁堡公會，與奧古斯丁嘅《論三位一體》有緊密聯繫。奧古斯丁喺天主教、東方正教、路德宗同英國聖公會中都被認可為聖人。佢仲係一位傑出嘅教會醫生同奧古斯丁會嘅守護聖人。佢嘅紀念日係喺每年8月28日，正好係佢去世嘅日子。奧古斯丁係啤酒釀造者、印刷商、神學家同若干城市和教區嘅守護聖人。 佢嘅思想深刻影響咗中世紀嘅世界觀。好多基督新教徒，尤其係加爾文教派同路德宗，認為佢係宗教改革嘅神學父親之一，因為佢對救恩同神聖恩典嘅教導。 基督教改革者一般認為，奧古斯丁係早期教父中最重要嘅人物之一，特別係馬丁·路德。由1505年到1521年，路德係奧古斯丁隱修會嘅成員。喺東方，奧古斯丁嘅教導受到更多爭議，特別受到約翰·羅馬尼德斯嘅攻擊， 不過其他神學家同東方正教會嘅人物對佢嘅著作表示咗顯著嘅贊同，主要係喬治·佛羅洛夫斯基。 與佢相關嘅最具爭議性嘅教義，filioque 被東方正教會拒絕。 其他爭議性教義包括佢對原罪、恩典教義同預定論嘅看法。 雖然喺某些觀點上被認為錯誤，但佢仍然被視為聖人，並影響咗某些東方教父，最著名嘅係格雷戈里·帕拉馬斯。 喺希臘同俄羅斯正教，佢嘅節日喺6月15日慶祝。 歷史學家迪亞馬德·麥卡洛赫曾寫道：「奧古斯丁對西方基督教思想嘅影響簡直無法低估；只有佢所鍾愛嘅例子，塔爾蘇斯的保羅，對西方影響更大，而西方人通常都係透過奧古斯丁嘅眼睛
睇見保羅嘅」。

離世同封聖
聖奧古斯丁離世前唔耐，汪達爾人呢個改信亞略派嘅日耳曼部落入侵咗羅馬非洲。430年春天，汪達爾人圍攻希波，當時奧古斯丁就病重。根據波西迪烏斯所講，奧古斯丁喺圍城期間行咗一個奇蹟，醫好咗一個病人。 有人話奧古斯丁喺臨終前自行逐出教會，以示公開懺悔同埋同罪人站埋一齊。 佢喺最後嘅日子裡面不斷祈禱同懺悔，仲要求將大衛嘅懺悔詩篇掛喺牆上，等佢可以閱讀。波西迪烏斯喺佢嘅傳記入面講，奧古斯丁「不斷流淚」。 佢仲吩咐要好好保存希波教會嘅圖書館同所有藏書。佢喺430年8月28號離世。 佢死後唔耐，汪達爾人就解除咗對希波嘅圍攻，但好快又返嚟燒咗成個城市。佢哋摧毀咗所有嘢，得返奧古斯丁嘅大教堂同圖書館冇事。
奧古斯丁透過民眾愛戴而封聖，之後喺1298年被教宗波尼法爵八世認定為教會聖師。 佢嘅瞻禮日係8月28號，即係佢離世嗰日。佢被視為釀酒師、印刷工人、神學家，同埋好多城市同教區嘅主保聖人。啲人仲會求佢保佑眼疾。
英格蘭教會嘅聖人紀念日曆將奧古斯丁列為8月28號嘅次級慶日。

聖髑
奧古斯丁嘅手臂骨，聖奧古斯丁大殿，阿爾及利亞安納巴
根據比德嘅《真實殉道錄》，奧古斯丁嘅遺體後來被胡納里克驅逐出北非嘅天主教主教們遷墓到撒丁島嘅卡利亞里。大約720年，佢嘅遺骸再被帕維亞主教兼倫巴底國王利烏特普蘭德嘅叔父彼得運到帕維亞嘅黃金天空聖彼得教堂，以免俾撒拉遜人經常搞嘅沿海突襲破壞。1327年1月，教宗若望二十二世頒布咗教宗詔書《Veneranda Santorum Patrum》，委任奧古斯丁會修士做奧古斯丁墓（稱為Arca）嘅守護者。呢個墓喺1362年重建，由喬凡尼·迪·巴爾杜喬雕刻咗好多奧古斯丁生平嘅淺浮雕。
喬凡尼·迪·巴爾杜喬，聖奧古斯丁墓，1362–1365年，帕維亞黃金天空聖彼得教堂
1695年10月，喺帕維亞黃金天空聖彼得教堂做嘢嘅工人發現咗一個裝住人骨（包括部分頭骨）嘅大理石箱。奧古斯丁隱修會（聖奧古斯丁會）同正規修士（聖奧古斯丁正規修士會）就呢啲骨頭係咪奧古斯丁嘅爭論起上嚟。隱修會唔信係；正規修士就話係。最後教宗本篤十三世（1724–1730）指示帕維亞主教蒙西紐爾佩爾圖薩蒂做出決定。主教宣布，佢認為呢啲骨頭係奧古斯丁嘅。
1785年，奧古斯丁會修士俾驅逐出帕維亞， 奧古斯丁嘅棺材同聖髑喺1799年俾帶到帕維亞大教堂。 聖彼得教堂荒廢咗一段時間，但喺1870年代喺阿戈斯蒂諾·加埃塔諾·里博爾迪嘅敦促下終於修復，並喺1896年重新祝聖，奧古斯丁嘅聖髑同聖龕亦都重新安放返去。
1842年，奧古斯丁右臂嘅一部分（肱骨）喺帕維亞搬返去安納巴。 而家佢安放喺聖奧古斯丁大殿裡面，放喺一個玻璃管入面，插喺聖人真人大小嘅大理石雕像手臂度。

作品
内文：Augustine of Hippo bibliography
聖奧古斯丁，由Antonio Rodríguez繪製
奧古斯丁係拉丁文作者中最 prolific 嘅一位，佢嘅著作清單有一百多部作品。 佢嘅作品包括對亞流主義、多納徒派、摩尼教同佩拉基主義嘅護教作品；有關基督教教義嘅文本，尤其係《基督教教義》（De Doctrina Christiana）；還有對《創世記》、詩篇同保羅嘅《致羅馬人書》嘅釋經作品；好多講道同信件；仲有《修訂》（Retractationes），呢部作品係佢喺生命最後階段對佢早期作品嘅回顧。
除咗呢啲，奧古斯丁可能最出名嘅係佢嘅《懺悔錄》（Confessions），呢部作品係佢早年生活嘅個人回顧，仲有《上帝之城》（De civitate Dei，共22卷），佢寫呢本書係為咗恢復佢啲基督徒朋友嘅信心，因為喺410年羅馬被掠奪事件中，信心受到嚴重打擊。奧古斯丁嘅《三位一體》（On the Trinity）中，佢發展咗一種叫做“三位一體心理類比”嘅理論，呢部作品都被認為係佢嘅傑作之一，甚至喺教義上比《懺悔錄》或者《上帝之城》更重要。 佢亦寫咗《自由意志的選擇》（On Free Choice of the Will，De libero arbitrio），探討點解上帝會俾人類自由意志，而呢個自由意志可以用來作惡。
朱景玄

朱景玄，SBS，MH，JP（英文：Chu King Yuen；1952年8月1號—）係香港教育界人士同親中派政治人，做過大埔區議會委任議員同埋新界婦孺福利會梁省德學校校長。

早年經歷
佢1976 年喺柏立基教育學院畢業，之後喺村校任教，輾轉加入新界婦孺福利會梁省德學校。公餘時間佢修讀咗兩個學士學位。
朱喺2005 年創立新界校長會，退休後出任新界婦孺福利會梁省德學校校董兼顧問校長，並擔任香港教育學院賽馬會小學法團校董會校董、明光社董事同埋大埔區小學校長會會長。

政治立場
佢係香港親中派人士，有份推廣北京未經諮詢或香港人同意，強行訂立嘅《港版國安法》。
鐵路迷

鐵路迷（英文：Railfan），又叫鐵道迷、軌道迷、火車迷，意思指鐵路同火車嘅愛好者，講緊係業餘性質上對鐵路有興趣，以至迷上佢嘅人。喺亞洲區，「鐵道迷」一詞喺台灣同日本比較常用。中國大陸、香港等地多叫「鐵路迷」、「火車迷」或純粹以「鐵迷」、「鐵膠」（香港） 去叫。

香港
喺香港，由於鐵路網絡同依家嘅巴士網絡有競爭；而後者嘅資訊同巴士迷文化較發達，所以單純鍾意鐵路資訊嘅鐵路迷可能比較少。其他嘅鐵路迷可能本身係巴士迷。同時做埋巴士同鐵路嘅愛好者經常被叫或者自己叫自己做「巴鐵迷」；而同時鍾意巴士、小巴、鐵路、道路交通建設、飛機同輪船嘅就做咗「交通迷」。
一般人好難攞到同香港鐵路系統有關嘅詳細資訊：因為香港嘅鐵路運營公司用「基於商業、保安或版權保護」等理由，好少對外分享香港鐵路運輸資訊，例如系統嘅運作機制、工程資訊等（例如兩鐵合併後嘅港鐵員工內刊同技報，非員工或非經港鐵公司認可電子裝置/VPN無法取閱或瀏覽，或者只可以憑單一連結閱讀單一期數嘅技報；令外，員工必須確保車廠內做緊解編並做緊大修嘅車（俗稱「斷卡」）盡量唔可以畀外界人士睇到。但以往九鐵公司出版嘅員工內刊《策力》就屬於少有嘅例外，會送畀大專圖書館等外間機構；而喺2004年，九鐵亦請過鐵路迷睇馬鞍山鐵路新車到港嘅卸貨過程，亦係少數例外）；而喺反對逃犯條例修訂草案運動爆發後，由於港鐵公司擔心相關資訊同車站機房佈局外泄會令示威者更容易破壞鐵路設施，所以對鐵路迷態度轉趨保守，以至單純喺鐵路站影相亦可能被指干犯遊蕩罪（似早年喺星加坡當鐵路拍攝做懷疑恐怖份子嘅行為）。至於香港鐵路基本資訊，除咗喺港鐵公司嘅宣傳印刷品、報章雜誌報導收集攞到之外，其他較深入嘅鐵路資訊，只喺一啲鐵路迷組織或鐵路資訊討論區作內部分享。另外港鐵各路線嘅車輛車種好多，都係香港鐵路迷嘅主要討論話題，有時仲會討論到前九廣鐵路同京九鐵路入面營運緊嘅車種。
不過，部分香港鐵路迷都成日收集同詳盡咁列出香港嘅鐵路資訊，包括鐵路路線、車站、列車等，去加強外界對香港鐵路系統嘅認識。
香港有過一啲鐵路迷組織，包括香港鐵路會（HKRS）、香港模擬鐵路聯盟（BVEHK）、香港鐵路聯盟（HKRU，2001年至2009年）。不過自2007年兩鐵合併後，港鐵公司將鐵路營運資訊封閉；由於呢啲鐵路迷組織成員，部分嚟自鐵路公司職員，要跟住鐵路公司政策保護公司資訊，所以佢哋好少公開宣傳組織或發放資訊，所以外人唔容易加入呢啲組織。2012年，嗰陣已經冇以純鐵路做主題嘅愛好者組織，而係做咗其他交通迷組織（如巴士迷）其中一項興趣分支。
2014年，因為網絡嘅興起同憑住西港島綫做契機，有啲從社交媒體專頁而成嘅鐵路迷組織誕生，例如MTRiders、香港鐵路發展研究組（HKRDG）、香港模擬鐵路發展中心（HKRSC）、港鐵新路綫動向（MTR Trends）等，呢啲可以被叫做新生代鐵路迷組織。以上組織通過佢嘅Facebook專頁分享香港鐵路資訊，模擬鐵路遊戲（BVE、OpenBVE）嘅香港鐵路版本製作，鐵路規劃研究同搞鐵路迷活動（如搭新通車路線嘅頭班車、鐵路攝影團等）。隻後，雖然相關專頁仲繼續發展，但多數新一代嘅鐵路迷更加鍾意去開相關嘅YouTube頻道，而內容主要以車務為主（例如唔載客列車、車次組合等）。
但係，鐵路迷界別嘅欺凌風氣都唔差得香港巴士迷界別好遠，有啲鐵路迷用Whatsapp同Facebook群組攻擊其他鐵路迷，根據一名受過欺凌嘅鐵路迷透露，鐵路迷界別經常出現冒充人哋嘅情況出現（例如YouTube帳戶），而且部分鐵路迷同有相熟港鐵職員做靠山，成日亂做嘢；另外，由於車務消息相對較為沉悶，而且相關內容經常重複，所以一啲用車務研究做重心嘅新一代鐵路迷會被批評。所以，部分人會歧視鐵路迷同巴士迷，並將佢哋污名化。另外，自反對逃犯條例修訂草案運動爆發後，由於港鐵公司嘅應變措施受公眾批評，導致部分對港鐵仲有好感嘅鐵路迷亦因為噉俾人鬧。

中國大陸
2021年5月14日，「中國火車迷協會」同「中國易經哲學家協會」、「中國武林書畫家協會」、「中國海派鳳凰國服藝術協會」等12家組織俾中國民政部列入第四批涉嫌非法社會組織嘅名單。

香港
鐵路迷喺香港鐵路沙田站拍MLR榮休之旅嘅「最後一班」港鐵中期翻新列車
根據香港法例第556B章《香港鐵路附例》第28H(1)(e)條，「不得在未獲港鐵公司書面同意並受依照港鐵公司所施加的條款及條件規限的情況下，使用任何錄音或錄影或拍攝器材以進行訪問或拍錄或製作影片或錄像。」，但冇嚴厲執行。但係如果齋去拍相就唔受限制。而港鐵公司喺2017年4月交畀香港立法會嘅文件裏面指出，港鐵內部考慮過喺唔影響安全下，允許用流動裝置喺鐵道範圍拍片，同時指出第28H(1)(e)條嘅合理性成疑。

英國
英國全國鐵路系統嘅所有車站都畀影相。然而，倫敦交通局唔允許喺未經許可嘅情況下影相，但允許在喺冇輔助設備嘅情況下進行個人攝影。而泰恩-威爾地鐵就禁止任何未經系統營運商許可嘅攝影。
天壇

天壇（粵拼：tin1 taan4）係中國北京一宮殿式建築，亦係明清兩朝帝王祭天、祈穀同埋求雨嘅地方，喺東城區，東同北靠天壇路；西靠天橋南大街同永定門內大街；南靠永定門東街。

歷史
天壇喺明永樂十八年（1420年）起，最初叫做天地壇。喺嘉靖九年（1530年）實行咗四郊分祀制度後，喺北郊另建咗地壇，天地壇就要改名做天壇，喺乾隆年間天壇進行大擴建。而家除咗主體建築同皇乾殿係明代起嘅，其餘都係清代起嘅。
喺1860年同1900年天壇先後俾英法聯軍同八國聯軍佔據，佢哋將差唔多全部嘅陳設同祭器都攞走晒。八國聯軍重將司令部設喺嗰度，重喺圜丘壇上整枝大炮，對住紫禁城。中華民國成立之後，除咗袁世凱登基之外，天壇就冇再做祭祀活動。到1918年，天壇變成一個公園，對民眾開放。1998年被列做世界文化遺產。

風格
天壇佔地約273萬平方米，係故宮面積嘅四倍。
維基同享有多媒體嘅嘢：
天壇（類）
喺開放街圖（Open Street Map）嘅天壇地圖。
聲音化

聲音化（英文：sonification），又叫聲化、可聽化，係指喺唔用語言嘅大前提下，將數據用聲表示出嚟。點樣將數據聲音化係學術界嘅一個跨學科研究議題，涉及嘅學科包括電腦科學、認知科學、心理學、音樂、統計學等等。
研究聲音化嘅其中一個目的係想盲人可以聽到例如統計圖之類嘅嘢，但係亦有其他同無障礙設計無關嘅目的；例如，有研究人員希望聲音化可以幫人理解一啲密度高嘅數據。
哈大客運專綫

喺中國國務院制定嘅《中長期鐵路網規劃》當中，高鐵幹綫嘅架構嗌做「四縱四橫」，哈大高鐵就係其中一條「縱」嘅組成部份，呢條縱即係京哈客運專綫，由京瀋高鐵、哈大高鐵、盤營高鐵組成。呢條高鐵綫從黑龍江嘅哈爾濱到遼寧嘅大連，總共長921公里，其中遼寧段長553公里、吉林段長270公里、黑龍江段長81公里。作爲客運專綫，佢嘅速度夠曬快，平均速度200 km/h，最高速度310km/h。
條高鐵喺2007年8月23號正式動工，2012年10月8號開始試運，當年嘅12月1號就正式通車喇。
成條高鐵綫有成三分二以上嘅路段喺高架橋度。而過河嘅橋多達162條，呢啲橋嘅長度夾埋有663公里，最長嗰條橋係伊通河特大橋，長達57公里。隧道有8條，夾埋嘅長度達9.9公里，最長嘅隧道係九里莊隧道，長達4.33公里。全綫橋隧長度佔總長嘅74%。

營運現況
而家有「冬夏兩張列車運行圖」，即係車速同車票價喺冬、夏兩個時段係唔同嘅。夏季時段係指4月1號到11月30號（共八個月），呢時嘅速度等級係300 km/h，而冬季時段係指12月1號到遞年3月31號（共四個月），呢時嘅速度等級係200 km/h，票價方面夏季時段貴過冬季時段。
哈大高鐵唔一定全程都高速，大連、瀋陽有啲路段可能係普速，其中大連普速路段係大連北站到大連站，瀋陽普速路段係瀋陽北站到瀋陽站。當中大連北站係新起嘅，係哈大高鐵嘅配套大站，打算成爲綜合交通樞紐，不過地方偏遠，嗰度係郊區，接近大連開發區，離大連市區咁遠，啲市民搭車唔係好方便，於是條綫路延長到大連站，作爲始發終到站，喺大連站仲可以換乘大連3號線嘅列車。呢兩個站之間嘅路段係舊有嘅，已經由普通鐵路改成高速鐵路。雖然延長咗路段，但始終大連北站係高鐵專屬站，大連站到大連北站之間重係會有普速通勤車，大連北站係高速同普速車嘅換乘站，所以喺呢兩個站之間嘅高鐵列車會以普速運行，過咗大連北站先至慢慢提速。
瀋陽站同瀋陽北站都位於瀋陽市區，距離唔遠，都停呢兩個站嘅車唔使太高速度，而瀋陽站本身亦接受普速車，計劃成爲中國東北最大嘅火車客站，因此成爲高鐵上主要到發站。爲咗配合哈大高鐵開通，亦爲咗籌辦2013年8月嘅全運會，瀋陽站大修過，車站嘅東口大樓大規模改造，但留返歷史建築嘅外觀，西口起新站樓，成個站擴容，面積至少擴大一倍，可以接受更大客流，多個出口亦方便旅客上落。
星願奇緣

《星願奇緣》（Wish）係一套2023年美國動畫電影。
魔海奇緣2

《魔海奇緣2》（Moana 2）係一套2024年美國動畫電影。
陳美齡

陳美齡（英文：Agnes Chan，1955年8月20號—）係香港女歌手同女作家，1972年喺香港同日本出道，之後為咗讀書而暫時退出樂壇，會考三優四良，先後讀日本上智大學國際學系同加拿大多倫多大學修讀社會兒童心理學，1979年復出。1986年佢喺日本結婚後，打破當地傳統唔做主婦而繼續做嘢，引起日本社會廣泛討論，1989年再喺美國史丹福大學讀教育系博士。1998年開始，佢開始做日本聯合國國際兒童緊急基金協會大使。
一個人鐵道行

《一個人鐵道行》係一套由好好制作製作嘅遊埠節目，由阮偉倫主持，節目一共有兩季。第一季節目由2024年4月8號到4月26號，逢禮拜一到五 20:30-21:00，喺香港有線寬頻開電視嘅HOY TV首播。節目主持會搭火車遊覽中國中部到西部，由香港尖沙咀一路去到新疆。第二季節目由「高速鐵路（香港段）6周年」贊助，由2024年11月18號到12月6號，逢禮拜一到五 20:30-21:00，喺香港有線寬頻開電視嘅HOY TV首播。節目主持會搭高鐵前往可以由香港西九龍站出發唔使轉車直接到達嘅各個中國地方遊覽。
學人去非洲

《學人去非洲》係一套由好好制作製作嘅遊埠節目，由袁學謙主持。節目由2024年11月18號到12月6號，禮拜一到五 21:00-21:30，喺香港有線寬頻開電視嘅HOY TV首播。節目主持用咗45日去坦桑尼亞、津巴布韋、贊比亞同南非呢四個非洲國家旅行。
荒唐鏡五鬥陳夢吉

《荒唐鏡五鬥陳夢吉》（粵拼：fong1 tong4 geng3 ng5 dau3 can4 mung6 gat1，英文：The Feuds Between Fang Tangjing and Chen Mengji，又叫做The Feuds Between Fong Tong-geng and Chan Mung-kat）係一齣1957年嘅港產黑白粵曲喜劇，黃鶴聲導演，新馬師曾、曾藍施、李寶瑩主演。

情節
沙塵超為追求豆腐西施柳搖珠洗咗好多錢，佢個孤寒老竇好不滿，同搖珠個妹柳搖金唔啱。搖金男朋友荒唐鏡幫搖金出頭，沙家西賓陳夢吉於是同沙塵超一齊同荒唐鏡鬥計，不過荒唐鏡次次都贏。沙塵超為咗娶搖珠，最後向荒唐鏡認輸，荒唐鏡亦都同搖金共結婚盟。
東德

德意志民主共和國（德文：Deutsche Demokratische Republik，DDR），簡稱東德或民主德國，係1949年到1990年之間，存在響今日德國東部嘅共產主義國家，首都係東柏林。之後同西德合併。

歷史
德意志民主共和國俾大部份人當做蘇聯嘅一個衛星國。1948年，蘇聯佔領當局將權力交畀德國嘅共產黨領導人，德意志民主共和國跟住喺1949年成立。東德大部份人都唔認同國家嘅政治同經濟體制，1953年發生咗六一七事件，蘇聯駐德部隊參與鎮壓。東德一成立就要面對嚴重嘅人口外逃問題，喺1950年代就有270萬東德居民因為政治或者經濟因素非法越境到西德。除咗建立兩德邊境之外，1961年東德政府沿住西柏林邊境起咗柏林圍牆嚟阻止東德居民經西柏林逃去西方，重殺咗佢哋。另外，東德嘅國家安全部——史塔西對成個社會嘅異見者同社會活動進行住嚴密嘅監控同壓制。國家教育機構被要求跟住馬列主義嘅原則培訓社會主義特質嘅人才。政治權力喺1989年前係由德國統一社會黨控制住，而且對各個崗位嘅幹部選拔政策都有重要嘅影響力。其他政黨只可以由統一社會黨領導嘅國家陣線參加政治活動。
德意志民主共和國經濟體制係計劃經濟，跟住五年計劃組織生產去分配消費品。而國民經濟係高度國有化，對之前嘅私人企業進行咗強制嘅社會主義改造，而且用人民企業（VEB）、農業生產合作社（LPG）、貿易組織（HO）同手工業生產合作社（PGH）呢啲集體生產嘅單位去取代。東德建立咗就業保障制度，同有高過西德嘅婦女就業率，東德亦成為當時東方陣營入面經濟最發達嘅國家。國家對日用品用咗補貼措施嚟降低物價，但係國民經濟就無辦法去滿足居民嘅部分食品同高檔消費品嘅需求，無辦法唔係西方進口，亦都增加咗國家嘅債務。
政治上嘅唔民主同經濟上嘅問題令到東德居民有不滿情緒，喺艾力何力卡唔跟住蘇聯嘅戈巴卓夫做改革之後，東德嘅離境人數就開始增加，而且爆發持續嘅抗議活動。1989年就發生咗一場唔暴力非革命，當時由戈巴卓夫領導嘅蘇聯政府唔肯插手呢一件事。呢場革命結束咗統一社會黨嘅專制，跟住嗰年就搞咗自由嘅選舉，跟住透過國際協商簽咗《最終解決德國問題條約》。最尾東德係1990年10月3號併入西德，成為一個統一嘅德國。

假期
東德一共有12個公眾假期。
東德公眾假期一覽
灣鱷

灣鱷，又叫做鹹水鱷（Saltwater Crocodile）、入江鱷、河口鱷（Estuarine Crocodile），係 23 種鱷魚品種入面最大隻嘅，亦都係家下世界上最大嘅爬蟲類。由於佢係鱷目中唯一頸背無大鱗片嘅鱷魚，所以亦叫做裸頭鱷。鱷魚公大隻之後可以有 7 米長，但一般唔會超過5米。鱷魚乸最大體長差唔多 2.5 到 3 米到。成年體重可以有 100 到 200 千克。細個嗰陣係淡啡色，身同尾有黑色斑點條紋。大過之後顏色會比較深，腹部淡黃色或者係白色，條尾下面最尾嘅部份係灰色。世界紀錄到最大嘅灣鱷有 10 米長。

分佈同生境
灣鱷係熱帶同亞熱帶嘅物種。原產泰國、馬來西亞等東南亞地區、印度、南中國海一帶亦都有發現，主要分佈喺澳洲、巴布亞新畿內亞。灣鱷適應力非常頑強，可以住喺唔同嘅濕地，例如河口、紅樹林、沼澤、海岸等鹹淡水區域。
嶺南好耐以前都有灣鱷，主要分佈喺沿海同潮汐帶。唐代韓愈喺潮州所作嘅《祭鱷魚文》提到的正是灣鱷。至少喺一世紀前灣鱷仲有喺華南一帶出沒。據《巡海記》載，李准試過喺1907年跟著「伏波」、「琛航」兩艘軍艦由海南島駛去西沙群島一帶視察，描述咗旅程中仲有灣鱷爬到上去艦邊嘅經過，鱷魚最後係被擊退咗。
而喺香港發現嘅骨骼（現存德國柏林大學博物館內）展示佢哋舊時曾經響度出沒，可能喺紅樹林棲息；但噉亦會令人聯想到，呢啲大型爬行類動物或者亦住響香港其他嘅低地河流。

習性
灣鱷屬於兇猛嘅大型鱷魚，有好強嘅地盤意識，同時擁有適應高鹽度水質嘅生理結構。灣鱷位處濕地食物鏈嘅最高層次，有啲地區嘅灣鱷甚至比老虎重得人驚。小灣鱷主要係食昆蟲、兩棲類、甲殼類、細小嘅爬蟲類、魚類，成年灣鱷會捕食體形更大嘅動物，但主要係食泥蟹、龜、巨蜥、水鳥，部分體形更大嘅成年灣鱷甚至會捉水牛、牲畜、野豬、馬騮嚟食。喺澳洲，灣鱷更加有食人，甚至反艇嘅記錄，所以佢哋又叫做「食人鱷」。
交配季節喺 5 至 6 月之間，因應地區而定：泰國品種喺 7 至 8 月生蛋，爪哇品種甚至可以喺2月見到鱷魚蛋。鱷魚公用個身壓喺鱷魚乸背上，前肢捉實鱷魚乸唔放，用尾繞住鱷魚乸後面，進行交配，持續幾個鐘。灣鱷利用爛草整個巢，每次生 20 至 90 隻蛋。經過 75日（爪哇品種）至 96 日（斯里蘭卡品種）就可以孵出幼鱷。

歷史文化
中國古代嘅灣鱷分佈記錄：海南島附近嘅《巡海記》。話說李准曾經喺1907年坐「伏波」、「琛航」兩艘軍艦從海南島駛去西沙群島一帶視察。佢響《巡海記》入面描述過曾經有灣鱷爬上艦邊，鱷魚最後被做底。
之後，Lesson（1801年），Boukenger（1889年）同 Gadow（1901年）都先後發現灣鱷喺中國南方出現，但係並無具體地點同可供查證嘅實物標本。而喺香港發現嘅兩具骨骼顯示灣鱷舊時曾經喺華南地區出沒，大概住喺紅樹林（好似山貝河嗰種）。

種群動態同保護
世界上有唔少動物園同鱷魚農場都有養灣鱷，尤其係泰國同澳洲。有「鱷魚先生」之稱嘅利弗亦係以捉灣鱷作為綽頭。
喺香港，而家只有香港濕地公園、嘉道理農場暨植物園有養灣鱷，舊時荔園動物園亦都有公開嘅灣鱷展覽。
緡

緡，本來讀 man4，通常變調讀做 man1，係貨幣嘅基本單位。
無論係講緊邊一隻貨幣，粵語通常都會用個「緡」字來代替嗰一隻貨幣嘅基本單位。
好似講緊美金嗰陣，「一緡」就代表一美元(USD)。
響大陸搭車使咗「兩緡」，即係人民幣兩元(CNY)。
響瑞士用「三緡」買罐汽水，即係三個瑞士法郎(CHF)。
所以，呢個字響意義上類似通用貨幣符號『¤』（統一碼 U+00A4）。
若然上文下理唔夠清楚，可以響個銀碼之前或者之後補返個貨幣名來搞清楚，例如：「今日港紙一緡兌一緡人民幣」
緡字本來讀陽平聲 man4，但係到咗唐朝，因為同唐太宗李世民個「民」字撞咗，要避諱，於是就改咗讀陰平聲 man1，成為如今粵語裏面罕見嘅濁聲母（m-,n-,l-,ng-）陰聲調字。
7-Eleven

7-Eleven係1927年喺美國開張嘅一個便利店牌子，初期係位於美國達拉斯嘅南方製冰公司。1928年到1946年間，公司名稱就叫做Tote'm Stores。1991年，日本子公司伊藤洋華堂收購咗公司70%嘅股份之後，喺2005年改組做日本7-Eleven嘅子公司。
截至2018年8月，7-Eleven嘅全球門店總數高達66,581家。分佈於18個國家同地區。
2024年8月傳出7-Eleven母公司7&I控股收到OK便利店加拿大母公司Alimentation Couche-Tard嘅收購要約。
盲公睇女婿

《盲公睇女婿》（粵拼：maang4 gung1 tai2 neoi3 sai3，英文：When the Blind Man Sees His Son-in-Law）係一齣1961年嘅港產粵語黑白喜劇，黃鶴聲導演，新馬師曾、林丹、歐陽儉主演。

情節
盲眼算命師傅吳保當年被狀師關澤誣告而坐監獄，心深不忿，成日想整蠱翻關澤個仔仁樹，之後吳保同仁樹互相整蠱。仁樹偶然認識吳保個女美珠，互生過電。吳保知道仁樹同美珠拍拖，當然拒絕兩個嘅婚事。仁樹惟有達成吳保嘅心願，先至抱得美人歸。
違例建築工程

違例建築工程（Unauthorized Building Works, UBW，俗稱僭建）一般来说，任何未经建筑主管部门或规划部门批准而对建筑物的加建或改建，或者小型建筑工程未按照（建筑条例）下的小型工程管制制度下进行，都属于违章建筑。

監管部門
香港屋宇署，而大陸就城市管理局。

例子
圖中兩幢新界村屋，天台處都有僭建物
加裝花籠
加建天台屋
加設花架、泳池
加大陽台
陽台外推
劏房
官地或公地私用或越權建車房、貨倉、別墅等。
將開放空間（私有公共空間）改為門禁社區內部使用

事件
有人違反《建築物條例》，法庭就2016年11月23日判兩名被告入獄2個月，緩刑2年，同罰款合共14.94萬港元。
黃寶瑤

黃寶瑤（英文：Wong Po Yiu，1993年9月18號—），係香港女演員同歌手，前女子組合「星座少女」成員，組合解散後繼續以個人身份發展。

簡歷
黃寶瑤2016年加入由名模何紫綸創辦嘅女子組合「星座少女」（Staries），不過個組合未有突出表現就已經解散咗。2018年佢參加試鏡後被揀中做電影《我要做特務》嘅女主角，唱埋電影主題曲《習慣孤單》，不過套戲要到2021年6月先至成功上畫。
黃寶瑤2020年亦有參加ViuTV選秀真人騷《全民造星III》，入圍初選83強，不過佢喺前哨戰未晉級之餘，佢嘅表演亦被成段刪剪咗而無緣喺電視播出。
河石達吾

河石達吾（1911年12月17號—1945年3月17號）係日本泳手，1932年洛杉磯奧運100米自由式銀牌得主。
佢喺1945年喺硫磺島戰役戰死。
林家聲

林家聲，SBS，BBS（1933年1月18號—2015年8月4號），原名林曼純，係粵劇演員，廣東東莞人，生於香港大埔，佢家姐林家儀都係粵劇同電影演員，林家聲亦係生意人周振基嘅師傅。

入行歷程
1942年，佢以神童姿態演出第一個角色「武松」。1943年香港淪陷，林父帶一對仔女逃難到廣州，結識到薛覺先舊拍檔鄧肖蘭芳，鄧肖蘭芳做咗佢嘅啟蒙老師。
1944年初踏台板，獲當年廣州音樂界「四大天王」之一嘅尹自重欣賞，隨佢四出登台並改藝名林家聲。
佢嚮小學畢業後拜過幾位老師學粵劇，16歲由萬能泰斗薛覺先收做入室弟子，而家人人都認為林家聲係薛覺先嘅接班人。林家聲先後搞過「覺聲」、「寶鼎」、「家寶」、「慶新聲」、「頌新聲」咁多個粵劇團，受到劇迷擁護，尤其係頌新聲搞咗25年成為粵劇班霸。
1993年8月，林家聲嚮北角新光戲院做完1個月長嘅「林家聲粵劇藝術匯演」之後，就宣告退休，同妻子紅荳子（魏筱靈，1934年 - 2009年5月4號）移民加拿大多倫多。不過，林家聲不時返香港，關心同支持粵劇嘅活動。
佢晚年患上柏金遜症。佢喺2015年8月4號死，終年82。

家庭
老竇曾經係大埔火車站站長。細仔潤添同太太紅荳子先後喺2003年同埋2009年離世，大仔潤笙移居加拿大。
鬼妻

《鬼妻》（粵拼：gwai2 cai1，英文：The Ghostly Wife）係一齣1953年嘅港產粵語黑白鬼片，周詩祿導演，新馬師曾、藍夜主演。

情節
鷓鴣獵人程國元去到一間墅借宿，遇到女鬼何小鳳。原來小鳳知道後母同曾仁富嘅姦情，而被滅口。咁啱小鳳阿爸喺外地返嚟，仁富為咗免除後患，又想殺小鳳阿爸，國元同小鳳趕去救人.....
西瓜刨

西瓜刨（1918年10月7號—2001年3月12號）原名係林根，別名牙擦蘇、哨牙根、林樹根，係香港1940-90年代電影、電視演員，曾先後參與演出超過800部電影，亦做過電影化妝、服裝指導。因為哨牙加上口吃嘅形象充滿喜感，好多喜劇都有佢份，而佢喺《黃飛鴻》粵語長片系列入面牙擦蘇形象亦深入民心。
派薩斯籃球隊

派薩斯籃球隊（英文：Paisas Basketball）係哥倫比亞麥德連嘅職業籃球球會，依家打緊哥倫比亞職業籃球聯賽。
羅斯托夫足球會

羅斯托夫足球會（英文：FC Rostov），係俄羅斯頓河畔羅斯托夫嘅一間職業足球球會，依家踢緊俄羅斯超級足球聯賽。
楊厝港站

楊厝港站（英文：Yio Chu Kang MRT Station，代號：NS15）係星加坡地鐵南北綫嘅地鐵站，1987年11月7號啟用。
黃石華

黃石華（－2016年2月5日），香港已故親中派人士，生前曾經開展客家學研究，政治問題上主張兩岸統一。
澳門旅遊大學

澳門旅遊大學（葡文：Universidade de Turismo de Macau，英文：Macao University of Tourism），前稱澳門旅遊學院（粵拼：ou3 mun2 leui5 yau4 hok6 yun2，葡文：Instituto de Formação Turística de Macau，英文：Macao Institute for Tourism Studies），又叫IFTM，係培訓澳門同亞太地區旅遊及服務業專才嘅公立高等教育學府，喺1995年9月15號由澳門理工學院旅遊高等學校同旅業及酒店業學校合併而成。2008年，獲澳門特區政府授予旅遊功績勳章。2024年4月開始，學院正式升格做大學。
同大部分大專院校唔一樣，旅遊大學規定所有大學一年級學生着校服上堂。

校舍
依家澳門旅遊大學分咗望廈同氹仔校區。
校本部係望廈山，有四個建築物——啟思樓、望廈賓館、協力樓同教學餐廳，而建築物之間係相連嘅。

望廈校區
教學餐廳
啟思樓（葡萄牙文：Edifício Inspiração，英文：Inspiration Building，建築物代號：I）樓高三層，有課室、禮堂、室內多功能運動場、壁球場、空中花園等設施。另外，有一個地庫停車場。
協力樓（葡萄牙文：Edifício Equipa，英女：Team Building，建築物代號：T）係旅遊大學嘅行政大樓；大樓設有教學課室、模擬酒店前堂、多個模擬課室、劇場、自修室、多個多媒體學習室等設施。
教學餐廳（英文：Educational Restaurant，無建築物代號），係旅遊大學嘅教授烹飪教學大樓，設有停車場畀餐廳顧客使用。另外，設有烹飪教室、餅房、圖書館、員工同學生餐廳等設施。
望廈賓館（葡萄牙文：Pousada de Mong-Há，建築物代號：P）係1979年由澳葡政府將兵營接管後改建而成。呢個賓館畀學生用嚟實習。另外，亦設有教職員辦公室、餐廳、會議室、模擬管家房、健身室等設施。

氹仔校區
展望樓
展望樓（Forward building），係由澳門大學圖書館改建而成嘅綜合教學大樓，原建築由葡國著名建築師Mario Duarte Duque設計。大樓樓高五層，面積有15,000平方米，設有課室、圖書館、會議場地、培訓中心、停車場、健身室、安德魯餅店。該樓代號為F。同主校區嘅啟思樓（Inspiration building）同協力樓（Team building）嘅首字母組合一齊，就係旅遊大學嘅縮寫（IFT）。
銀禧樓（英文：Jubilee Bulding），係一座學院最新嘅大樓。喺2020年25周年之際，獲澳門特區政府分配澳門大學舊校址一地塊作未來發展空間嘅儲備土地，進一步提升學院嘅硬件設施。學院計劃興建「國際旅遊教育綜合體」，呢座建築有望成為一座具標誌性嘅校舍，增添學院現時所缺乏或者不足夠嘅設施，包括模擬教學場所、研習室、文化及藝術展覽設施、學生活動同休憩空間，以及綜合行政大樓等
東亞樓（英文：East Asia Hall），係一座21層高嘅學生宿舍，為非本地學生提供住宿，大部分房間均係雙人臥室，同時提供有限嘅單人臥室。樓層分為男生樓層同女生樓層（唔提供男女混合樓層同房間）。8樓係員工停車場。
氹仔校區銀禧樓（自在一閣）氹仔校區銀禧樓（自在一閣）

職責
鑑於喺旅遊業同酒店業範圍內配合需求嘅各種職業上嘅要求，促進開展喺文化、科技同職業上嘅高級、中級培訓以及給予專業資格嘅培訓；
喺旅遊業同酒店業培訓方面，促使培訓質素嘅提高，指導同統籌一個喺程序方面嘅全面性同規範性結構；
鑑於旅遊業同酒店業職業培訓嘅實習階段，提供優良之理論/實踐培訓；
鼓勵以及開展同職業培訓相關嘅技術教學研究；
喺旅遊現象、其成因同社會經濟影響嘅研究方面提供合作；
根據勞動力市場嘅客觀同系統嘅指標，開辦適當嘅培訓課程；
促進同支持旅遊以及酒店方面職業嘅社會專業聲望；
合作推廣澳門特別行政區旅遊業嘅技術專業質素形象。

組織法例
第45/95/M號法令（1995年8月28號《澳門政府公報》）設立旅遊培訓學院－若干廢止。
第42/96/M號法令（1996年7月29號《澳門政府公報》）修改一九九五年八月二十八日第45/95/M號法令。
第47/97/M號法令（1997年11月17號《澳門政府公報》）修改旅遊培訓學院嘅官方中文名稱。
第477/99/M號訓令（1999年12月6號《澳門政府公報》）核准《旅遊學院教學人員同酒店業專業培訓人員通則》。
第47/2010號行政命令（2010年6月14號《澳門特別行政區公報》）旅遊學院嘅人員編制。
第27/2019號行政法規（2019年8月7號《澳門特別行政區公報》）澳門旅遊學院章程。
四朵金花

四朵金花（英文：Four Golden Flowers），簡稱四金花，係一個活躍喺1970年代嘅香港四人女子音樂組合，成員有沈殿霞（肥肥）、汪明荃（Liza）、王愛明（明明）同埋張德蘭（圓圓／德蘭）。1973年初出現喺無綫電視翡翠台晚間綜藝節目《歡樂今宵》入面，最初重未有名嗰陣時，畀譚炳文戲稱為「四個番瓜」，後來先至由譚炳文改為「四朵金花」。四位成員都係跟許佩老師學唱歌。
1970年代尾香港電視劇興起之後，四朵金花各自發展。喺1990年代同之後嘅聚會，四位成員仍然以「四朵金花」相稱。
四朵金花最年長成員沈殿霞同最年幼成員張德蘭相差15歲，呢個紀錄曾經喺香港維持49年，直到2022年先至畀香港女子組合COLLAR打破。
阿迪沙艾塔肯特

阿迪沙艾塔肯特（英文：FC Abdysh-Ata Kant）係吉爾吉斯坎特一間職業足球球會，依家踢緊吉爾吉斯超級足球聯賽。
田小娟

田小娟，係大韓民國嘅一個女藝人同埋歌手。依家係Cube娛樂旗下女子組合(G)I-DLE的成員，擔任隊長和主饒舌。

姓名
Cube娛樂公佈姓名係「田小娟」 ，亦經本人證實。因早期翻譯緣故，仍有媒體及粉絲用「全昭妍」呢個名。
TvN

tvN係南韓一條有線電視頻道，由CJ ENM經營，2006年10月9號開播，製作過唔少受歡迎嘅電視劇，出名作品包括《愛的迫降》、《不死神靈》同《回答吧！1988》。
九龍塘站

九龍塘站（英文：Kowloon Tong Station）係港鐵其中一個車站，響九龍城區九龍塘多福道、添福道同沙福道交界、深水埗區又一村又一城東面，係東鐵綫同觀塘綫重要嘅鐵路轉車站之一。
喺兩鐵合併前，呢個站曾分別由九廣鐵路公司（九鐵公司）同埋地鐵公司管理；而喺2007年12月2號兩鐵合併後，九龍塘站嘅九廣東鐵部份，由九廣鐵路公司租畀港鐵公司做鐵路營運之用，並合併成同一個車站管理。
九龍塘站服務九龍塘同埋佢嘅設施，包括又一村、又一城、香港城市大學同埋香港浸會大學。

車站大堂
九龍塘站共設有3個地底大堂，其中東鐵綫用北面以及南面大堂，兩者都有轉乘通道連接喺沙福道地底嘅觀塘綫大堂。自兩鐵合併後，原本獨立運作嘅東鐵綫北面大堂、南面大堂同埋觀塘綫大堂嘅轉乘通道劃分成收費區連接，令轉車乘客唔使用閘機轉車。現時設立一條非收費區通道，方便乘客來往東鐵綫北面大堂同埋觀塘綫大堂，但原有觀塘綫大堂嘅非收費區一分為二，乘客喺站內唔可以喺「B出口同C出口」、「A出口同E出口」同埋「D出口」之間相互直接貫通，需要途徑地面通道或入閘往返兩端非收費區。

車站商店及自助服務
九龍塘站內提供不同類型嘅商店畀乘客買嘢或食嘢，例如有7-Eleven便利店、OK便利店、萬寧、餅店以及恒生銀行等服務，所有商店主要分佈喺觀塘綫大堂、東鐵綫北面大堂同埋南面大堂嘅收費區內。此外，喺東鐵綫H出口及G出口亦設有幾間商店。由於港鐵收費區入面唔准食嘢，因此大部份食肆都唔喺收費區入面。不過東鐵線範圍亦曾經開過小食店，賣滷水雞髀同腎。
此外，九龍塘站亦有唔少自助服務設施畀乘客用，包括匯豐銀行、恒生銀行同埋中銀香港嘅自動櫃員機、自動售賣機、自動照相機等。車站內更設有香港郵政郵箱以及「iCentre」免費上網服務設施，方便乘客喺車站內寄信同埋上網。車站更設有「e分鐘着數」機，畀乘客登記為港鐵友禮會會員、查閱積分、換領獎賞同埋買互聯網用代幣同埋點數卡。

車站月台
九龍塘站觀塘綫月台位於沙福道地底，設有1個島式月台，並裝有月台幕門。而東鐵綫則設有兩個地面側式月台，同觀塘綫月台成直角排列。乘客轉車需要通過大堂及轉乘通道。
東鐵綫月台更提供通往地面嘅直接出口（H出口喺東鐵綫1號月台，G出口喺東鐵綫2號月台），喺非收費區設有售票機及客務中心，乘客唔使通過大堂就可以直接到達月台。

利用狀況
九龍塘站目前係成個港鐵系統入面第五繁忙嘅車站。由於九龍塘站係東鐵綫同觀塘綫唯一一個轉車站，由朝到晚都有大量新界東部、北部同市區嘅居民喺呢度轉車往來市區同新界。加上車站周邊學校林立，香港城市大學、香港浸會大學同香港專業教育學院都喺附近，所以喺返學放學時間都非常繁忙。車站旁嘅大型購物商場又一城，亦為個站帶嚟唔少人流。以前原地鐵及原九鐵嘅收費區未合併之前，更有唔少非乘客取道車站大堂來往窩打老道一邊同又一城一邊，但收費區合併後呢啲人流需要改用車站外嘅地面通道及行人天橋。2009年8月16號後，由於尖東站變成西鐵綫中途站，原本可以搭東鐵綫直達尖東站嘅新界東乘客，要喺紅磡站轉西鐵綫先可以去到尖東站，令部分北區居民改用本站過海，相信人流亦因此而有所增加。
此外，因為東鐵綫係唯一嘅過境鐵路綫，有唔少乘客取道九龍塘站轉東鐵綫到羅湖或落馬洲過境前往深圳。

修正早期系統
前地鐵部分嘅九龍塘站響1979年10月1號隨修正早期系統石硤尾至觀塘段通車而啟用。由於當時九廣鐵路（英段）重未電氣化，現名香港城市大學嘅香港城市理工學院又未成立，嗰個站喺地鐵通車初期人流較為冷清，當時嗰個站最大客源係來往沙田居民以及喺廣播道返工嘅人。

九鐵電氣化
隨住九廣鐵路（英段）電氣化完工，前九鐵部分嘅九龍塘站亦於1982年5月4號啟用，九龍塘站建立目的係作為連接前地鐵系統嘅轉車站。及後沙田，大埔同埋北區嘅新市鎮開發，唔少市民都紛紛搬入新市鎮，用九龍塘站嘅人越來越多，並開始出現飽和。九鐵分別喺1995年及2004年為車站進行改善工程。
全新嘅九龍塘轉車通道工程由九鐵同地鐵合作，2001年8月開始起，並喺2004年4月15號正式啟用，並分別配合兩鐵九龍塘站嘅改善工程。通道總長60米，由九鐵月台行去地鐵站只需約90秒，比以前大概快半分鐘。搭東鐵轉地鐵嘅市民，可以由往紅磡方向列車嘅第2卡位置，直接經新通道到達地鐵站，避免出現第5卡出口過分擠迫，當時當局預計會有3成轉車乘客選用新通道，即7000人次，可足以應付未來15年嘅需求。新通道亦設有多間商店。擴建計劃，除咗轉乘新通道外，重整多一個新大堂，面積約1,800平方米，以及喺多福道增設新出口，成個工程耗資2.8億元。
地鐵方面就耗資1億幾萬元擴建九龍塘站大堂以及提供相關嘅新設施，包括喺近D出入口嘅大堂裝置12部出入閘機、1部闊閘機，以及喺轉乘通道增設4間商店。此外，喺該站E出入口亦增設一部畀乘客用嘅地面升降機，預備將來接連位於交通交匯處上嘅教育署辦公大樓。
同時，新轉乘通道亦裝上一幅叫做「8乘8」嘅巨型壁畫，係地鐵車站藝術建築計劃嘅項目之一。嗰幅由12塊玻璃搪瓷板組成嘅壁畫係由本地藝術家李秉罡先生以電腦繪畫設計，創作意念源自中國古典書籍《易經》。

尖沙咀支綫
自九廣東鐵尖沙咀支綫喺2004年10月通車後，九龍塘站嘅轉乘人流得以分流到東鐵尖東站。因為尖東站只能方便去九龍南部及香港島嘅乘客，未能惠及往返九龍東西部嘅乘客。加上轉乘時間較短（尖東站轉荃灣綫要行5-10分鐘）、車費較平等原因，唔少乘客繼續喺九龍塘站轉東鐵綫。當九龍南綫喺2009年8月16號通車之後，原本可以搭東鐵綫直達尖東站嘅新界東乘客，要喺紅磡站轉多次車先去到尖東站，令本站嘅轉乘人流增加番。
兩鐵合併前嘅九廣東鐵月台
兩鐵合併前嘅九廣東鐵北面大堂
兩鐵合併前嘅九廣東鐵南面轉車通道
H出口－又一城地面出口，連接兩鐵合併前九廣東鐵1號月台
李聖根

李聖根係香港親中派人士，信義玻璃執行董事。

政治立場
佢嘅政治立場係親中派，曾經呼籲選民參與香港設立政治篩選並大幅度削減直選議席嘅2023年香港區議會選舉。
佢曾經透過關愛隊支持並推廣北京未經諮詢或香港人同意，強行訂立嘅港版國安法。

部分榮譽
李聖根喺2024年獲頒榮譽勳章。

家庭
佢嘅妻子係晏紫，而老豆就係李賢義。
徐潤容

徐潤容(Terry，又名徐飛)，香港親中派政治人，德萃教育機構創辦人兼校董會主席。
佢曾經係香港精英運動員，以往主攻短跑同跳遠。

政治參與
佢曾經參選2011年香港區議會選舉，出戰西貢環保選區，挑戰方國珊同另一候選人張志董。佢亦曾經話過，田北辰係佢政治啟蒙老師。

個人生意
佢曾經有份代理鼎王麻辣鍋嘅香港業務，因應佢嘅政治立場，有啲黃色經濟圈支持者將鼎王麻辣鍋視作藍店。

家庭
徐飛同佢老婆分別在23歲及21歲時當上父母，2021年甚至成為7孩爸爸。

喺私立德萃小學涉嫌利益衝突
佢喺私立德萃小學擔任校董會主席，但德萃小學嘅校服供應商「志輝」，老闆正正就係佢嘅兄長徐潤樹同兄嫂。「志輝」亦同佢嘅私人共用辦公室。另外，徐潤樹亦擔任德萃嘅「財務管理（Financial Controller）」。徐潤容話有同校董會申報，但另一方面德萃小學嘅田徑課外活動訓練，一直由徐飛開設嘅私人公司承辦，但校方一直沒有說明，校服和田徑訓練的承辦商與徐飛有關，有家長批評做法不透明。教育界立法會議員葉建源表示，私立小學嘅規管較資助學校寬鬆，但若承辦商收取高昂費用，亦會引起質疑，認為校方應主動向家長說明情況，免卻疑慮。
鄧耀昇

鄧耀昇(Stan Tang)，香港親中派商人。陞域(控股)有限公司(“STAN GROUP”)主席。

政治立場
佢係香港親中派嘅成員，支持一帶一路倡議，主張拘捕倡議建設民主中國嘅支聯會常委，話佢哋顛覆國家，又批評美國干預香港事務，對美國持不友善態度。
黃頌良

黃頌良，香港親中派政治人物，香島中學校長。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名鄧飛。
2023年，喺區議會直選議席被大幅度削減同埋復設委任議席之後，佢獲委任為區議員。

針對政見唔同嘅老師同學生
曾經有香島中學嘅學生，因以含有政治口號的圖片作網上學習平台頭像被停學，佢因而被指針對清算政見唔同嘅學生。
文嘉豪

文嘉豪，香港親中派政治人物。

事件
喺2021年11月，佢喺元朗嘅辦公室曾經被縱火。

選舉經歷
佢曾經參與2019年香港區議會選舉，並得到激進親中派嘅何君堯支持。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名林泳施。
2022年，佢喺李家超無提政綱嘅情況下，有份提名李家超參與2022年香港行政長官選舉，同年底佢曾經支持樓家強參選港區全國人大代表選舉。
警犬巴打

《警犬巴打》（英文：K9 Cop），係香港無綫電視製作嘅時裝電視劇，由黃宗澤、鍾嘉欣、黃浩然同朱千雪領銜主演，監製黃偉聲。呢套劇用警狗做主題。
黃耀英

黃耀英（英文：Darren Wong，1982年6月12號—）係香港無綫電視男藝員，2012年第26期無綫電視藝員訓練班畢業，係嗰期年紀最大嘅畢業生，之後曾經拍過唔少電視劇，亦係《東張西望》嘅其中一位固定主持。佢喺香港出世，祖籍廣東東莞。
黃耀英自2014年開始同無綫女藝員李旻芳拍拖，佢哋2019年11月5號註冊結婚。
廣州市執信南路小學

廣州市執信南路小學，喺廣州竹絲崗三馬路11號，屬越秀區教育局管。1972年創辦，叫竹絲崗小學，1996年改成依家個名。
2010年7月9號，《羊城晚報》嘅報導《越秀區執信南路小學要求學生不管是上課還是課餘時間，都要講普通話》，話呢間學校個校長極力推行普通話教育，要求學生上堂要講撈話，落堂同書友傾計、玩嗰陣都要講撈話，要學生互相監督檢舉揭發。
1個學生家長話：「學校專門嗌環保小衛士來監督， 一旦發現有學生講粵語，就會記名，交畀老師處理。聽我女講，違反規定就要扣學分，扣10分以上就唔准做班幹部，仲要全校點名批評。」
法蘭西王國

a. 法蘭西王國冇官方國旗，國民效忠於國王。b. 維萊科特雷法令後成為官方語言。c. 立法權有限。
呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。
法蘭西王國（法文：Royaume de France）係西歐法國嘅一個君主制國家，喺987年到1792年、1814年到1848年（唔計1815年百日皇朝）存在過。
袁志光

袁志光，香港親中派政治人，曾經參與2023年香港區議會選舉。
梁冠華

梁冠華係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
李少鈴

李少鈴，香港親中派政治人，曾經參與2023年香港區議會選舉。
梁琬雯

梁琬雯（Yvonne），香港親中派人士，恩鑾國際有限公司執行董事。

政治立場
佢係香港親中派嘅成員，曾經公開支持中國共產黨，並讚揚習近平，話香港嘅繁榮穩定離唔開中國共產黨，亦支持排除非建制派嘅所謂『愛國者治港』主張。
武漢肺炎香港疫情期間，佢曾經通過捐贈行動支持方艙醫院建設。
佢亦主張拘捕倡議建設民主中國嘅支聯會常委，話佢哋顛覆國家，又批評美國干預香港事務，對美國持不友善態度。
伍菁華

伍菁華係香港親中派醫學界人士，婦產科專科醫生，有時會喺《信報》等媒體寫文章提供醫療方面嘅意見。

早年經歷
佢從1980年代開始執業，八九年取得香港婦產科學院院士資格，除咗喺中環開診所，仲喺幾間私家醫院(港安醫院、養和醫院、嘉諾撒醫院)掛單執業。
2005年，藍潔瑛身體檢查時，佢發現藍潔瑛有良性子宮瘤。
2011年佢曾經發生過一場車禍，撞到交通燈柱，受輕傷送院。

政治立場
佢係親中派人士，武漢肺炎香港疫情期間，佢有參與一個聯署，向內地援港醫療隊致敬，又曾經喺爭取民主同捍衛法治嘅香港反送中運動期間，參與醫療界支持當時執法表現備受爭議嘅香港警察嘅實名聯署。

對病人態度爭議
喺一啲網上論壇上面，佢被批評對病人嘅態度唔好。

醫療疏忽事件
廿年前，佢喺港安醫院處理一名外籍男嬰嘅時候，被指疑有醫療疏忽，導致男嬰受傷，後來嗰名男仔成年後入稟控告。

參與造假聯署
喺香港反送中運動期間，佢有參與支持警察嘅聯署，但嗰次聯署被質疑造假，因為有人發現部份簽名嘅人名根本唔喺全港西醫名冊入面。
字母大細楷

字母大細楷，係指一套字母有兩套寫法，尤其係承自希臘文同羅馬文，通常有分大楷同細楷。印刷術未流行之時，所有文都係手寫。字母文字，並無大細楷，只有唔同寫法。刻出嚟嘅四四正正，即係現時嘅大楷，但係有時要抄寫得快，而形成唔同形態，及歷兩千年嘅變化，隻隻字母，最終生成今日細楷。細楷，只當係方便書寫而設，大細一直無混用。直至有印刷流行，十八世紀，就生出一啲規矩，主要用細楷書寫，但大楷用來分辨意思。如句首第一字，要大楷，名詞要大楷，專用名詞要大楷等等。唔同文有唔同規矩。
有啲文，抄寫係細楷，會快演化出啲寫法，對返大楷，無別。如連字母，對應返大楷就要分開。如唔同位置分開寫法，對返大楷係樣。最名嘅例，就係德文ß。ß，實情係ſs，ſ與s嘅連字母。細楷ſ同s，都係對應大楷S。ſ，叫長s，用於頭或間，而短s就用於尾。所以ß嘅大楷係SS。
英文大細楷叫case。皆因case指載印刷字母嘅盒，大細楷分開盒載。
細楷演化圖
駱志鴻

駱志鴻，香港親中派商人，信達國際控股有限公司主席。

政治立場
佢係親中派人士，喺爭取民主同捍衛法治嘅香港反送中運動期間，佢形容示威者係違法者，話一定要畀教訓佢哋。
徐錦全

徐錦全，香港親中派政治人，曾經參與2023年香港區議會選舉。
袁潤洪

袁潤洪，香港親中派政治人，曾經參與2023年香港區議會選舉。
吳任豐

吳任豐，香港親中派政治人，曾經參與2023年香港區議會選舉。
鄭家純

鄭家純，GBM，GBS（1946年12月11號—），花名「純官」，係香港有錢人鄭裕彤嘅大仔，廣東順德人。現任新世界發展同埋新創建集團主席。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
李詩婷

李詩婷（英文：Kirsten Lee，1991年11月3號—）係香港廣播節目嘅主持人、配音導演、香港女配音員。佢而家係香港電台文化及教育組主持人，主持逢禮拜日節目《好孩子星期天》，曾經主持二台節目《漫動作》。
向量圖像製作軟件

向量圖像製作軟件指專用嚟整向量圖像嘅應用程式，例子有 Adobe Illustrator、Inkscape 等等。
21世紀

2001年至2100年嘅呢一段期間被稱為21世紀。
綠化

綠化 （英文：Greening）係一個將一笪地方越嚟越加入大自然嘅過程，係屬於環保嘅一部分。呢個過程可以喺好多唔同嘅地方，例如屋企或者寫字樓。
一棟大廈外牆有好多蔓藤植物，令到外表更加綠色，係綠化嘅好例子

批准過程
有唔同嘅公司，例如Green Home，都有政策去處理綠化產品嘅批准過程，嚟保證佢哋係安全同環保。

好處
綠化一般對社區嘅健康都會有好處，例如用一個平靜嘅環境嚟減壓、減低噪音、同埋減慢全球暖化令周圍更加清涼等等。同時，綠化亦都有助維持個地區嘅生態系統。

學校
美國麻省一間學校喺綠化嘅過程期間，起多咗個由師生管理嘅公園，希望用呢個方法嚟鼓勵小朋友食多啲蔬果同埋做多啲運動
其中一個綠化嘅對象就係學校，因為好多父母都會基於安全或者健康原因而避免自己嘅小朋友喺戶外玩。喺美國，一個細路一年會用1,000個鐘頭喺學校，所以學校綠化對佢哋嘅健康有好大嘅影響。一般嚟講，綠化因為會涼爽咗而能夠減省電費，同時喺學校亦都可以係小朋友學習嘅好機會。
根據一份喺芬蘭嘅研究顯示，喺學校加綠化，能夠有效提升3-5歲小朋友對戶外活動嘅興趣。喺巴塞隆拿，當地嘅學校經過綠化之後，提供多咗戶外活動畀小朋友。喺新冠疫情期間，學校因為需要維持社交距離而整多咗戶外嘅空間，除咗要保持教育水平之外，亦都對學校做咗綠化。
其中一個學校綠化嘅好方法，就係將原有嘅行人路變做花草樹木。喺巴黎，好多學校都已經有用呢分方法。喺芝加哥，個城市嘅水利部搞咗個叫 The Space to Grow 嘅綠化計劃。呢個計劃原本係要控制水浸同埋雨水，不過好多學校亦都通過呢個計劃將佢哋嘅行人路改咗做花園。

屋頂
其中一個綠化嘅好方法就係喺屋頂加小花園，對於大城市比較適用。喺美國，有嚟自紐約州嘅官員就提出咗喺紐約市嘅高樓大廈加綠化嘅屋頂，會經過美國能源部管理。

寫字樓
綠化亦都可以喺室內度做。喺好多寫字樓，喺入面返工嘅人可以加種小型嘅植物，嚟為大家減壓同埋改善空氣質素。
尾禡

尾禡（音尾牙）係中國一個傳統習俗，響每年農曆十二月十六。嗰日會拜土地公公，而傳統上公司會搞個大餐請員工食，又會派花紅同獎金。另外，由呢日到過年之前，好多人會去飛髮，所以飛髮鋪由呢日起會收雙倍。
喺臺灣地區，好多公司都會喺農曆十二月期間搞尾禡聚餐，不過香港已經好少見，大陸更幾乎絕跡。
插圖

一本《白雪公主》故仔書嘅插圖；依幅插圖描繪王子望住玻璃棺材裏面嘅白雪公主。
呢幅插圖描繪嘅，係著名仙子故事《著長靴嘅貓》。
一本 19 世紀嘅書入面有幅插圖，描繪幾種昆蟲係咩樣－動物嘅樣就噉用文字好難表達，用插圖就清楚好多。
插圖（粵拼：caap3 tou4），又叫插畫，係一種為商業目的而創作嘅平面視覺藝術，好多時用嚟將文字性質嘅內容表達或者襯托出嚟，但係又未必。文字性質嘅內容可能係各種嘅書、報紙、雜誌、海報呀噉。
插圖通常理解做係一種圖畫；但係所謂畫可能係首先整咗一件立體嘅嘢（例如用泥膠砌一個景出嚟），然後先將佢平面化。
專職畫插圖嘅人，叫插畫師（間中叫插畫家），當中做醫學插圖嗰啲要經過特別培訓。

基礎
睇埋：畫畫
插圖有商業目的，唔似得純藝術嘅畫噉，係齋為咗創作而畫，即係畫插圖嗰陣，要顧及目的同對象。例如，醫學插圖有種常見嘅做法，係將正常會睇唔到嘅內部結構，用切走外面嘅方法整到睇到。
插圖可以達到唔少嘅功能：
詮釋或者加強文本嘅內容。
對於文字性質嘅虛構故仔作品嚟講，插圖可以清晰噉表達故仔嘅場景同角色。睇埋展示，唔好齋噏嘅概念。
對於教書用嘅材料嚟講，插圖可以具體噉展示一啲抽象嘅概念，或者展示（例如）實驗嘅步驟圖解，有利於學習。
新馬仔拍拖被辱

《新馬仔拍拖被辱》（粵拼：san1 maa5 zai2 paak3 to1 bei6 juk6，英文：Adventures of Sun Ma-chai，又叫做How Ximma Zai Was Insulted During His Date或者How Sun Ma Chai was insulted during His Date）係一齣1967年嘅港產粵語黑白喜劇，陳焯生導演，新馬師曾、李紅主演。

情節
方翠紅阿爸生意失敗，翠紅被後母賣去做舞女，好彩有馬正祥相救，兩個成為戀人。雜貨鋪太子朱佐治睇中翠紅，係咁踩正祥，又對翠紅意圖不軌，好彩又係正祥勇救佳人。正祥同好朋友丘六開雜貨鋪，有翠紅同一班工友支持.....
珠島賓館

珠島賓館（粵拼：zyu1 dou2 ban1 gun2；英文：Zhudao Guest House）係中國廣東廣州嘅一間四星級酒店，喺1950年代初起好，位置喺越秀區沿江東路463號。佢既係南方園林特色嘅别墅式賓館，又係廣東比較出名嘅政務接待賓館之一，有「廣東釣魚台」之稱。

建築
高度：12m
佔地面積：120,000km²
建築面積：1,000,000km²
樓層：3層樓
入面有16座商務樓同好多間綜合性大樓、別墅式細樓。

史
間酒店喺1950年代初起好，初期嗌「廣東省委小島招待所」。賓館入邊嘅島仔，係1956年啲市民畀當局徵召開東湖公園陣整埋出來嘅。島度有民國時代留低嘅兩棟別墅，原先係孫科嘅住屋。
1970年，總理周恩來將呢間嘢改名做「珠島賓館」重嗌埋董必武幫主席寫過間館名。之後一直俾廣東省委同省政府，中華人民共和國黨同國家領導人嚟廣東嘅主要接待基地。1980年5月，習仲勛、葉劍英、許世友、楊尚昆嚟過呢度住過同考察；1983年，嗰時中共中央總書記胡耀邦嚟過呢度住過；葉劍英重分別喺1992年、1993年嚟過呢度住。2008年8月底，賓館南邊開搞二沙二橋，直到2009年6月2號起好。2008年10月搞過大規模嘅裝修。

酒店設施
珠島賓館入面有301間客房、9間餐廳、18間多功能宴會廳，重有好多中大型會議廳響度。大樓設計都幾有嶺南園林風格嘅特色，建築出面嘅庭院地區有好多綠化，好似個公園噉。
拉車得美

《拉車得美》（粵拼：laai1 ce1 dak1 mei5，英文：The Rickshaw Puller Wins a Pretty Girl）係一齣1958年嘅港產粵語黑白喜劇，楊工良導演，新馬師曾、林丹主演。

情節
陳麗紅個死黨忽然過身，麗紅代佢照顧個蘇蝦，點知阿媽反對，重將個蘇蝦遺棄喺街度，好彩俾人力車伕丁仲奇發現重收養咗個蘇蝦。麗紅周圍拉蘇蝦，遇到仲奇之後認翻個蘇蝦，兩個重一齊撫養個蘇蝦，越養越好感情。後來陳阿媽被人打劫，仲奇挺身相救........